মহাকুম্ভ সেরে রামমন্দির দর্শন, জুতোর পাহাড়ে ঢাকল মন্দির চত্বর, সরাতে পেলোডার

প্রয়াগরাজ: টানা ৪৫ দিন ধরে চলেছে মহাকুম্ভ (Mahakumbh)। বিশ্বের বৃহত্তম সমাবেশ, কয়েক দিন আগে শেষ হয়েছে। কুম্ভে যোগদানকারী ভক্তরাও কাশী বিশ্বনাথ মন্দির (Kashi Vishwanath Temple) এবং অযোধ্যা রাম মন্দির (Ayodhya Ram Temple) দেখার সুযোগ হাত ছাড়া করতে চাইছে না।  তাই মহাকুম্ভ সেরে রামমন্দিরের দর্শনও করে নিচ্ছেন পুণ্যার্থীরা (Devotees)।

ফলে বিপুল ভক্ত সামলাতে হিমশিম খেতে হচ্ছে মন্দির কর্তৃপক্ষকে। ভক্তদের সেই ছেড়ে যাওয়া জুতো নিয়ে সমস্যার মুখোমুখি হচ্ছে পুরসভা কর্তৃপক্ষ। অবস্থা এতটাই অস্বস্তিজনক যে জুতো সরাতে পেলোডার (Payloader) আনা হয়েছে।

উদ্বোধনের পর রামমন্দিরে (Ram Mandir) আসা দর্শনার্থীদের জন্য বেশ কতগুলি চালু করা হয়েছে। তার মধ্যে বেশ কয়েকটি এখনও চালু আছে। মন্দির দর্শনের জন্য ১ নম্বর গেট দিয়ে প্রবেশ করতে হচ্ছে পুণ্যার্থীদের। সেখানে জুতো খুলে রাখতে হচ্ছে তাঁদের। মন্দির দর্শন শেষে পুণ্যার্থীদের বেরোতে হচ্ছে ৩ নম্বর এবং অন্য গেট দিয়ে।

আরও পড়ুন: যাদবপুরে অশান্তি, উপাচার্যকে সম্পূর্ণ বিশ্রামের পরামর্শ চিকিৎসকের

মন্দির দর্শনের পর ভিতরে অনেক পথ ঘুরিয়ে অন্য গেট দিয়ে যখন পুণ্যার্থীদের বার করা হচ্ছে, সেখান থেকে ১ নম্বর গেটে এসে জুতো সংগ্রহ করতে পুণ্যার্থীদের হাঁটতে হচ্ছে ৫-৬ কিলোমিটার। এই দীর্ঘ পথ হেঁটে জুতো সংগ্রহ আর অনেকেই চাইছেন না। ফলে মন্দির চত্বরে জমছে জুতোর পাহাড়।

মন্দিরের মূল প্রবেশপথে হাজার হাজার পুণ্যার্থীদের জুতো পড়ে থাকছে। সেগুলিকে প্রতি দিন সরানোর কাজ চলছে। পেলোডারের মাধ্যমে সেই জুতো সরিয়ে ৪-৫ কিলোমিটার দূরে ফেলে আসা হচ্ছে। এমনটাই জানিয়েছে অযোধ্যা পুরসভা।

রাম জন্মভূমি তীর্থক্ষেত্র ট্রাস্টের সদস্য অনিল মিশ্র জানিয়েছেন, মহাকুম্ভের পর ভক্তরা রাম মন্দির দর্শনে ভিড় করছেন। বিপুল পরিমাণ দর্শনার্থীর ভিড় হচ্ছে। অপ্রীতিকর ঘটনা এড়াতে ৩০ দিনের ব্যবস্থায় জন্য মন্দির দর্শনে পরিবর্তন আনা হয়েছে। ভক্তদের ক্রমাগত ভিড় সামলাতে এই প্রথমবারের মতো রাম লালার মন্দিরের দরজাগুলি ভোররাত ১ টা পর্যন্ত খোলা রাখা হয়েছে।

দেখুন অন্য খবর: